Hüüdja hääl: Valmistage kõrbes Issanda teed,
tehke lagendikul maantee tasaseks meie Jumalale!
Kõik orud ülendatagu ja kõik mäed ning künkad alandatagu:
mis mätlik, saagu tasaseks, ja mis konarlik, siledaks maaks!
Siis ilmub Issanda au ja kõik liha näeb seda üheskoos.
Jah, Issanda suu on rääkinud.”
Pelastuksen Sofar
Saatejuhid on Jakov ja Elisheva Damkani.
Võib-olla sa mõtled, mida ma äsja ütlesin?
Armu ja rahu sulle, Jeshualt, meie Issandalt.
See oli heebrea keeles Tõotatud maalt, Iisraelist.
Mina olen Jakov Damkani.
Ma sündisin 8-lapselisse juudiperekonda Galileas.
Nüüd tahan ma teile tutvustada oma armastatud naist, Elishevat.
Jumala antud naine on imeline asi.
Me oleme väga rõõmsad, et te meiega olete!
Teretulemast meie saatesse!
On tore olla koos usklikega üle terve maailma.
Me elame ajaloo tähtsaimal ajal ja me tahame rääkida,
mis Iisraelis nii füüsiliselt kui ka vaimulikult toimub.
Me tahame rääkida, mida Jumal Iisraelis teeb.
Iisraeli elanikuna võin ma teile nii juute kui ka araablasi tutvustada.
Me näitame teile aktuaalset, imelist Jumala tööd.
Selles saates saab tõeliselt aru,
mida Jumal siin oma rahva hulgas teeb,
ja milline on tegelikult Tema igavikuline plaan.
Neile, kes pole Iisraelist kunagi kuulnud,
on meie saade huvitav, kes aga on teavad,
õpetab see neile Iisraeli tähendusest Jumala silmis,
eile, täna ja igavesti.
On imeline, kuidas Jumal kogudust ja Iisraeli lõimib,
luues neid üheks uueks inimeseseks.
See pole tühiasi, et me lõpuks üheks saame,
see võttis 2000 aastat aega, et juudid ja paganad üheks saaksid.
Kui aga Jumal midagi lubab, juhtub see kindlasti.
Et me seda ise näeme, on suur eesõigus.
See on suur sündmus, kui Jumal kõik kokku ühendab.
Jumala Kuningriik on maa peale tulemas.
Ma tahan teile tutvustada meie organisatsiooni.
On hämmastav, kuidas Jumal lõi oma Vaimuga töövormi,
ja kaasas teatud inimesed, et Tema eesmärk täituks.
Jakov, sa ruttad asjast ette.
Meie vaatajad ei tea, kes sa oled ja milline on sinu lugu.
Räägi natukene endast.
Minust sai usklik imelisel moel.
Ma kasvasin Galileas, kuid ma jätsin oma usu ja kodumaa.
Reisisin Euroopas, Bahama saartel ja Miamis.
Ma jõudsin lõpuks New Yorki ja kolisin New Jerseysse.
Seal tuli Jeffi nimeline mees minu ellu.
On aeg temast natukene rääkida.
Ta tutvustas mulle Jeesust, kuid nüüd on ta igavikku lahkunud.
Ma ülistan Jumalat selle mehe eest, kes tuli minu ellu,
ja avas minu jaoks Vana Testamendi prohveteeringud.
Tänu temale muutus minu elu täiesti ja ma kohtusin
isiklikult Jeshuaga.
Jeff, kuigi sa oled Tel Avivist läinud Issanda juurde,
me tervitame sind!
Ma tahan sind tänada kulutatud aja, palvete, paastumiste,
armastuse ning kannatlikkuse eest.
Sa äratasid mu südametunnistuse, kui olin reaalsusega silmitsi.
Ma tänan Issandat, et Ta Jeffi minu ellu tõi.
Me räägime lihtsast mehest, kes oli tehasetööline.
Kui ta taipas, et see on juut, kes peab New Jerseys poodi,
müües ehteid ja kingitusi, oli ta väga põnevil.
Ta külastas mu poodi korduvalt.
Tal võttis pool aastat aega, et veenda mind Uut Testmenti lugema.
Uut Testamenti lugedes kohtusin ma reaalsusega,
Jeesusega, juudiga.
Ma pöördusin ja ma kohtusin Aabrahami, Iisaki ja Jaakobi Jumalaga,
ja Püha Vaimuga, keda ma juudina ei tundud.
Milline avastus, milline ilmutus!
Kui ma mõistsin, et Ta on üles tõusnud ja ma olen andeks saanud,
ja Kõikvõimas Jumal on mind puhastanud,
mõistsin ma, milline minu elu peab olema.
Ma pidin tagasi Iisraeli tulema ja tegema kõik võimaliku,
et kõik juudid õpiksid tundma Jeesust, juuti,
kellel polnud kavatsust lihtsalt tuua maailma uut religiooni.
- Iisraeli tagasi tulles arvasid, et kõik läheb lihtsalt,
sa räägid usust oma inimestele ja nad võtavad selle vastu.
See oli sinu kavatsus, kas pole tõsi?
- Jah, sul on õigus, ma arvasin,
ja räägin neile prohveteeringutest, ma selgitan neile.
Ma selgitaksin kõiki Vana Testamendi prohveteeringuid,
kuid miks nad pimedad on?
Ma tulin 1981. aastal tagasi,
jagasin tänavatel kirjandust ja traktaate.
Sel ajal oli Iisraelis vähe kogudusi ja usklikke oli mõnisada.
Oli ennekuulmatu tänavatel, turgudel, randades
ja armeebaasides evangeliseerida.
Jumala armust algas uus töövorm: Pelastuksen Sofar.
Te kuulete lähemalt meie töös selles saates.
Tahame teid tuua Iisraeli,
ja täpselt näidata, mida Jumal teeb!
Kuna võib olla raske ette kujutada, milline on evangelism Iisraelis,
tahame teile näidata väikest videot sellest teemast.
PELASTUKSEN SOFAR
Alguses...
Kiri T-särgil: messiaanlik juut
Vaid vähesed meist evangeliseerisid tänavatel.
Me olime täis rõõmu, täites Jumala kutset meie eludes.
Siit algas misjoneerimine.
See oli suur laine usklikele, vanuses 18-80 aastat.
Nad tulid 20 erinevalt maalt,
erinevad inimesed, rikkad ja vaesed, ühinenud
evangeeliumi lipu alla.
Ühtsus on tähtis osa meie tööst,
nagu ülistus ja Jumala Sõna uurimine.
Pelastuksen sofar: Elades Apostlite tegusid.
Ilma vastuseisuta ei saaks misjonitööd teha.
See on tihti valus, kui sa saad aru, kust tuleb vastupanu,
kuid siiski sa armastad ja annad andeks. - "Misjonärid välja!"
"Kui sa veel tagasi tuled,
peksame sind, kuni veri voolama hakkab."
Nagu Jeshua ristil ütles:
Isa, anna neile andeks, sest nad ei tea, mida nad teevad!”
"Kas sa tahad jälle vastu nina saada?"
Iga vastuseisja kohta on tuhandeid,
kes meie sõnumit kuulda tahavad.
See oli suur õnnistus, et ma sain juutidega palvetada.
Jeshua on teie Messias. Me ei saa teile Messiast tuua,
teie tõite Ta meile, meil on pääste juutidelt, Ta oli juut.
See on suur eesõigus, minu elu on nii rikas.
Kas pole imeline näha, mida Jumal siin Iisraelis teeb,
Tänavatel kuulutatakse evangeeliumit.
Paljudel on samasugune kristlik taust nagu minulgi.
Vahest sa mõtled, milleks Iisraelis evangeeliumi kuulutada?
Kas nad pole Jumala valitud rahvas, kes päästetakse?
See on tõsi, ja ma ei mõista, miks on maailma kristlastel arusaamine,
et juutidel on kõik korras ja nad ei vaja evangeeliumi.
Neil on oma Leping ja kristlastel oma.
Iisrael päästetakse niikuinii ja las nad elavad oma elu.
See on väga kaugel Pühakirja tõest,
ja kaugel Jumala eemärgist.
Nagu teisedki, vajab Iisrael meeleheitlikult evangeeliumi.
Kas me oleme unustanud, et kui Jeesus siin Tõotatud maal elas,
kuulutas ka Ta juutidele.
Ta ütles neile, et nad peavad uuesti sündima.
Ta ütles ka: "Ükski ei saa minna Isa juurde muidu kui minu kaudu."
Miks juudid, kelle kaudu evangeelium tuli,
saavad äkitselt ilma selleta hakkama?
Mida tähendab, et terve Iisrael päästetakse?
Vaatame täpsemalt Rooma kirja 11. peatükki.
Kui Paulus ütleb, et terve Iisrael päästetake,
ei pea ta silmas, et see toimub ilma Jeesuseta,
pääste on ainult Temas.
Kui Paulus räägib Iisraeli päästest, viitab ta Issanda tagasitulemisele.
Ma kordan, Issanda tagasitulemisele.
Paulus peab silmas Taanieli raamatu salmi 7:13.
Seal öeldakse: "..taeva pilvedega tuli keegi,
kes oli Inimesepoja sarnane."
Ta viitab Sakarja raamatu 12:10: "..siis nad vaatavad sellele,
kelle nad läbi pistsid...". Tuleb rahvuslik meeleparandus.
Sakarja jätkab 13:1: "Sel päeval avaneb Taaveti soole
ja Jeruusalemma elanikele allikas patu ja rüveduse vastu."
Terve Iisraeli päästmine tähendab Pauluse jaoks
Issanda tagasitulekut. Sinnamaani surevad nii juudid
kui ka teised ilma Kristuseta, ilma Jumalata, igavese eluta,
ilma päästeta, ja ilma nimeta Eluraamatus.
Kuigi juudid pole erilised,
võib neile nagu teistelegi evangeeliumi tuua.
Misjonärid lähevad Aafrikasse, Hiinasse, Mehikosse ja Biafrasse.
Me teeme kõike, et evangeelium leviks,
kuid jätame juudid pattudes surema?
On südantlõhestav näha, et me viime evangeeliumi igale poole,
välja arvatud Iisraeli.
- Ajalugu kordab ennast. - Tundub nagu kurat valetab,
et juudid ei vaja evangeeliumi, teades, et sellisel viisil nad hukkuvad.
Ma tahan, et meie vaatajad üle terve maailma,
kes on sündinud sama Vaimuga nagu mina,
oleksid innustunud meie organisatsioonist ja selle tööst.
Mis see innustus on? Vaatame Apostolite tegude 5.
Ma tahan näidata, kuidas Jumal kõik kokku toob.
Kokku, et Issand saaks tagasi Maa peale tulla.
Apostlite tegude 5:38-39.
Seal räägib Suurkohtus variser Gamaliel, kes õpetas Moosese Seadust:
"Ja nüüd ma ütlen teile: Jätke need inimesed rahule -
sest kui see nõu või tegu on inimestest, siis see läheb tühja,
aga kui see on Jumalast,
ei suuda teie seda hävitada,
et teist ei saaks sõdijaid Jumala enese vastu!”
Kahe tuhande aasta jooksul
on usklikud juudid ja Iisrael endale kinnitanud,
et Jeesus ei olnud Jumalast.
Paganad tegid Temast Jumala, kuid meil, juutidel,
pole Temaga mitte mingit pistmist.
Kuid Jumal on üllatuste Jumal!
Ta toob äkitelt juudid Tõotatud maale tagasi,
just samal ajal, kui evangeelium jõuab maailma äärteni.
Ta paneb kristlaste südametesse armastust ja kaastunnet,
et alustada globaalset juutide ärkamist.
See, mida rabi Gamaliel ütleb, on siis tõde.
Ta vaid unustas, et paar tuhat aastat,
mis läksid maailma vallutamiseks,
oli vaja Aabrahamile antud lubaduste täideminekuks.
Tema koda kutsutakse kõikide rahvaste palvekojaks.
Praegu toob Ta juudid tagasi
ja Jeesus saab Iisraelis jälle tähelepanuväärseks.
Religioosed juudid on jälle nagu vanasti nõutud,
mida teha Jeesusega, kes Iisraeli tagasi tuleb
ja maal leviva evangeliseerimisega.
Suured tänud usklikele.
Gamaliel oleks üllatanud ja ütleks oma jüngritele,
et seda ma teile ju rääkisin.
Ta ütleks, see on Jumal!
See pole inimese töö
vaid Jumala ja evangeeliumi töö,
pääste, lunatuse ja Jumala armastuse töö.
See on Jumala viis inimest enesega ära lepitada,
usu läbi ja selle suhtes on Iisrael teadmatuses.
Iisrael tuleb teadmatusest äratada. Nad arvavad,
et suudavad oma usurituaalidega Jumalale meelepärased olla.
Kui rabi Gamaliel oleks siin, ärkaks ta reaalsusse:
Loobuge oma religioonist, pöörduge Jumala poole,
uskuge Jumala tõotatud Messiasse ja te saate päästetud.
Selles ongi kogu küsimus,
Jeshua, Jeesus, juutide Kuningas, selle maailma valitseja.
On imeline näha, mida Jumal tänapäeval teeb,
ka meie töö kaudu viimase 30-aasta jooksul.
Ma palvetan, et meie saade õnnistaks
ja õpetaks meie sõpru kuulama, mida Jumal öelda tahab.
Ma tahan teid südamest tänada, et te olete Kristuses.
Ma palvetan, et Jumal annaks teile arusaamist sellest,
mida Ta Tõotatud maal ja juutide keskel teeb.
Suur tänu sulle ja kõigile vaatajatele.
Ma tean, et meie organisatsioon poleks saanud
30-aasta jooksul saanud teha seda tööd ja saavutada nii palju
ilma sinusuguste inimesteta. Ma tervitan sind
ja tahan sind südamest tänada.
Las Jumala töö meie keskel jätkub.
Isa, me tuleme Sinu ette, tänades selle eest, kes Sa oled,
Sinu armu ja ustavuse eest.
Tänu imelise pääste eest Jeshua Hamashias.
Issand, õnnista meie sõpru üle terve maailma.
Aita neil aru saada enda eesmärgist,
las nad mõistavad ja haaravad sellest kinni.
Las me paneme käed adrale ja elame oma kutsumuse kohaselt.
Võta ära soov olla edukas,
ja soov võtta vastu ainult Jumala õnnistusi.
Meid kutsutakse elama tagakiusamistes,
kõndima kitsast teed, ja mitte tagasi vaatama.
Meid on kutsutud jooksma head võidujooksu.
Ma palvetan, et me kõik koos oma maratoni lõpetaksime.
Las me ärkame õige evangeeliumi tõelisusse.
Ära lase meil mugandada evangeeliumit inimestele sobivaks,
või kasutada seda oma eemärkideks,
võimu ja mugavuse lisamiseks.
Las me oleme ülistuse tööriistad Sinu kätes.
On huvitav vaadata, mida Jumal lihtsate inimeste kaudu teeb,
ka Jakov pole Piiblikoolis käinud.
- Ma olen nii tänulik, et Jumal vajab põlevaid südameid,
ja tavalisi inimesi. Sa ei pea olema eriline.
Kui me vaatame näiteks Moosest,
Aamost, Jeremiat, Peetrust või maksukogujat Matteust,
siis me näeme, kuidas Jumal otsib ja kasutab tavalisi inimesi,
kes oma elud Tema käsutusse annavad.
Ma ülistan Teda ja annan Talle tänu ja kiituse.
Ta võttis mu prügimäelt ja tegi mulle imelisi asju.
Kogu au kuulub Talle.
Mul pole lihtsalt sõnu. - Alguses tegid sa tööd
ainult juutide keskel. - Ainult mõnega.
- Ja praegu paganatega. - Ma ei kutsu neid paganateks,
nimetame neid rahvaste pühakuteks, tuhanded usklikud on tulnud siia
"Esmalt juudid" kampaaniaid tegema,
õpetades neile, kuidas juutidele evangeeliumit viia.
- See on väga tähtis, mina ise sain kristliku kasvatuse.
Ma olen sinult palju õppinud, näiteks Uus Leping.
Ma arvasin, et Jumal tegi lepingu ainult kristlastega,
ma isegi ei mõelnud Iisraeli peale, kuigi see on väga selgelt kirjutatud.
On palju asju, mida rahvaste pühakutele õpetada tuleb.
- Kui te pole iial organisatsiooni kampaaniast osa võtnud,
annan ma nõu, kuna ma tean, et paljud teist armastavad Iisraeli.
Sinu eesmärk on tore ja sa tahad Iisraelile õnnistuseks olla.
Kui sa kohtad juuti,
ära talle kohe ütle, et Jeesus teda armastab,
ta võib viisakas olla ja sulle naeratada.
Miks me ei tee nii, nagu Piibel meid õpetab?
Johannese 3:16: "Sest nõnda on Jumal maailma armastanud,
et ta oma ainusündinud Poja on andnud..."
Kuidas loetakse Apostlite tegude raamatut?
Terve raamatu kõik apostlid lähenevad Iisraelile rääkides
nende esiisade Jumalast, see, mida Ta neile lubas,
annab Ta ka teile.
Rahvaste pühakud, saage sellest aru,
kõik algas Jeesusega ja lõppes Temaga.
- Jälle läheb Jakov põlema,
tule Iisraeli, sa saad terve päeva kestvat õpetust.
Me kutsume sind vaatama, mida me teeme
ja mida sina teha saaksid. Me teame, et Jumal
saab sind kasutada. Usu mind ja tule.
- Saa meiega tuttavaks ja kirjuta meile e-mailile.
Me tahame armastuse sidemed kokku lõimida.
- Me palvetame, et Aabrahami, Iisaki ja Jaakobi Jumal teid õnnistab.
Jumal on alati oma rahvale ja sinule ustav.
Ta näitab oma väge ka sulle. Shalom.
- Aamen, Aamen. Shalom, Shalom
Jumal õnnistagu sind ja peatse kohtumiseni!
Kas sa tahad olla osa Jumala
lõpuaja plaanis? Tahad sa olla osa,
kui Jumal Iisraelis juute puudutab? Tule ja osale meie töös.
Tule ja ole osa sellest maast.
Meie töös saad sa juutidele evangeeliumi kuulutada,
nii, et nad seda mõistaksid.
Me kutsume sind oma misjonikooli, kus õpitakse tunnistama juutidele.
Sa saad ka Piibliõpet,
ning teavet Iisraeli ajaloost ja tänapäevast.
Sa õpid, kuidas juutide südant Jeesuse sõnumiga puudutada.
Sa osaled ka kampaanias ”Esmalt juudid”.
Sul on võimalus praktikas õpitud teadmisi rakendada,
ja Iisraeli tänavatel Tema valitud rahvale
Tema armastust näidata.
Sa oled osa Iisraeli ja maailma usklikest,
kellel on samasugune visioon nagu sinulgi ja saad eluaegseid sõpru.
Sa tutvud ka Iisraeli vaatamisväärsustega
ja õpid Piiblikohaselt nende vaimulikku tähendust Jumala silmis.
Oled sa noor või vana, tuled nädalaks või kuudeks,
me garanteerime sulle elumuutva kogemuse!
Kui sa aga tahad Iisraelis reisida, on ka selleks võimalusi.
Kuid kui tahad Iisraelis midagi muuta,
on Pelastuksen sofar töö just sinu jaoks.
Pelastuksen sofar Iisraelile - Evangeelium juutidele nende moodi.
Tõlge: Ivari Kisper